Diari Oficial de la Generalitat Valenciana


Sumari del DOGV 9876, del 21-06-2024 (2024/5618)

RESOLUCIÓ de 4 d'abril de 2024, de la consellera de Medi Ambient, Aigua, Infraestructura i Territori, d'anul·lació de la delegació de l'exercici de competències relatives a l'ampliació del TRAM Alacant a les poblacions compreses entre Gandia, Oliva i Dénia, en l'entitat pública empresarial Ferrocarrils de la Generalitat Valenciana (FGV).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9876

Data del DOGV
:   21-06-2024

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2024/5618


Data del document
:   04-04-2024

Organisme emissor
:   Conselleria de Medi Ambient, Aigua, Infraestructures i Territori

Tipus de document
:   Resolució

Anàlisi jurídica

 Descriptors 

:   * Conselleria de Medi Ambient, Aigua, Infraestructures i Territori

RESOLUCIÓ de 4 d'abril de 2024, de la consellera de Medi Ambient, Aigua, Infraestructura i Territori, d'anul·lació de la delegació de l'exercici de competències relatives a l'ampliació del TRAM Alacant a les poblacions compreses entre Gandia, Oliva i Dénia, en l'entitat pública empresarial Ferrocarrils de la Generalitat Valenciana (FGV). [2024/5618]  
  
Antecedents  
  
L'estratègia per a la millora de la mobilitat, infraestructures i transport de la Comunitat Valenciana arreplega la necessitat d'optimitzar la comunicació en la zona del litoral valencià en tractar-se d'una zona amb molta població i activitat turística.  
Concretament, el territori litoral comprés entre les àrees metropolitanes de València i Alacant es considera un espai de la màxima importància social, econòmica i mediambiental. En este espai, i quant al sistema ferroviari i tramviari es referix, el ferrocarril amb origen a València finalitza a Gandia, mentres que el tramvia, amb origen a Alacant, conclou a Dénia, deixant una falta de connexió entre totes dues poblacions, així com amb altres ciutats com Oliva. Pel que es deduïx que la vertebració litoral entre les comarques del nord d'Alacant i Sud de València necessita un enllaç entre tots dos, que al seu torn aconseguiria la connexió des de València a Alacant.  
Sobre la base de la Llei 6/2011, d'1 d'abril, de mobilitat de la Comunitat Valenciana, és competència de la conselleria competent en matèria de transports l'exercici de les potestats previstes en esta llei, relacionades amb la planificació, construcció, manteniment i administració de les infraestructures de transport de la Comunitat Valenciana, per la qual cosa la competència per a la posada en marxa de la línia correspon a la Conselleria de Medi Ambient, Aigua, Infraestructures i Territori.  
En eixa mateixa Llei 6/2011, d'1 d'abril, de mobilitat de la Comunitat Valenciana, de conformitat amb els articles 62 a 65 quant a l'aprovació dels estudis de planejament i estudis informatius, la Conselleria de Medi Ambient, Aigua, Infraestructures i Territori ostenta eixa competència.  
En el DOGV de 14 abril de 2023 es van publicar les resolucions següents, amb l'objectiu que FGV estudiara la prolongació dels servicis del Tram des de Dénia fins a Gandia, creant un servici de caràcter tramviari:  
Resolució de 5 d'abril de 2023, de la Direcció General d'Obres Públiques, Transports i Mobilitat Sostenible, de delegació de l'exercici de competències relatives a l'ampliació del TRAM Alacant a les poblacions compreses entre Gandia, Oliva i Dénia, en l'entitat pública empresarial Ferrocarrils de la Generalitat Valenciana (FGV) la realització, tramitació i aprovació dels documents necessaris per a la planificació de l'ampliació del Tram Alacant a les poblacions compreses entre Gandia, Oliva i Dénia.  
Resolució de 6 d'abril de 2023, de la consellera de Política Territorial, Obres Públiques i Mobilitat, de delegació de l'exercici de competències relatives a l'ampliació del TRAM Alacant a les poblacions compreses entre Gandia, Oliva i Dénia, en l'entitat pública empresarial Ferrocarrils de la Generalitat Valenciana (FGV) per a l'aprovació de l'estudi informatiu de l'ampliació del TRAM Alacant a les poblacions compreses entre Gandia, Oliva i Dénia.  
Considerant que la interlocució amb l'Estat i altres agents relacionats amb la xarxa d'interés general de l'Estat (RFIG) ha de ser ostentada per la mateixa Conselleria, que és la competent en transports, i exercix estes competències, entre les quals cal destacar la planificació, coordinació i execució de l'oferta intermodal del transport en la Comunitat Valenciana, a través de la Secretaria Autonòmica d'Infraestructures i Transports. Este enfocament supera l'àmbit d'actuació d'FGV, que només és l'operador i l'administrador de les infraestructures ferroviàries i tramviàries autonòmiques, i els mitjans de les quals han d'estar destinats a les tasques derivades d'estes comeses.  
  
  
Fonaments de dret  
  
El Decret 112/2023, de 25 de juliol, del Consell establix l'estructura orgànica bàsica de la presidència i de les conselleries de la Generalitat en el seu article 123.1 indica que «La Secretaria Autonòmica d'Infraestructures i Transports exercix les funcions que se li atribuïxen en l'article 68 de la Llei 5/1983, de 30 de desembre, del Consell, en matèria d'obres públiques, transports, logística, costes, ports i aeroports» i més concretament en l'article 126 la Direcció General de Transports i Logística dependent de la Secretària Autonòmica d'Infraestructures i Transport «exercix les funcions establides en l'article 70 de la Llei 5/1983, de 30 de desembre, del Consell, i les altres previstes en l'ordenament jurídic, en matèria d'infraestructures ferroviàries; planificació i logística del transport; planificació, coordinació i execució de l'oferta intermodal del transport en la Comunitat Valenciana; seguretat i ordenació del transport; gestió de la xarxa de transports i mobilitat metropolitana.»  
  
  
Sobre la base de l'anterior, i a la vista de la proposta emesa pel secretari autonòmic d'Infraestructura i Transport, resolc:  
  
Deixar sense efecte la delegació de l'exercici de competències a Ferrocarrils de la Generalitat Valenciana dictades en data 5 d'abril de 2023 per a la redacció dels diferents documents necessaris per a la planificació de les actuacions d'ampliació del Tram d'Alacant a les poblacions compreses entre Dénia, Oliva i Gandia i en data 6 d'abril de 2023 per a l'aprovació de l'estudi informatiu de l'ampliació del Tram Alacant a les poblacions compreses entre Gandia, Oliva i Dénia.  
  
  
Contra la present resolució, que posa fi a la via administrativa, podrà interposar-se recurs potestatiu de reposició davant la consellera de Medi Ambient, Aigua, Infraestructura i Territori en el termini d'un mes, comptat des de l'endemà de la notificació d'esta, d'acord amb el que s'establix en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé, recurs contenciós administratiu, davant la jurisdicció del contenciós administratiu en el termini de dos mesos, comptats des de l'endemà de la publicació d'esta, de conformitat amb el que es preveu en l'article 46.1 de la Llei 29/1998, de 13 de juliol, reguladora de la jurisdicció contenciosa administrativa.  
  
València, 4 d'abril de 2024.- La consellera de Medi Ambient, Aigua, Infraestructures i Territori: Salomé Pradas Ten.